- 82. Kai asmens duomenys renkami iš duomenų subjekto, pavyzdžiui, kai gaunamas prašymas, skundas ir pan., Reglamento 13 straipsnyje nurodyta informacija apie duomenų subjektų asmens duomenų tvarkymą pateikiama asmens duomenų gavimo metu.
- 83. Kai duomenų subjekto duomenys renkami ne tiesiogiai iš duomenų subjekto, apie šio duomenų subjekto asmens duomenų tvarkymą informuojama:
- 83.1. per pagrįstą laikotarpį nuo asmens duomenų gavimo, bet ne vėliau kaip per vieną mėnesį, atsižvelgiant į konkrečias asmens duomenų tvarkymo aplinkybes;
- 83.2. jeigu asmens duomenys bus naudojami ry šiams su duomenų subjektu palaikyti, - ne vėliau kaip pirmą kartą susisiekiant su tuo duomenų subjektu, arba jeigu numatoma asmens duomenis atskleisti kitam duomenų gavėjui, - ne vėliau kaip atskleidžiant duomenis pirmą kartą.
- 84. Taisyklių nustatyta tvarka duomenų subjektas arba jo atstovas, pateikęs prašymą ir patvirtinęs savo asmens tapatybę šių Taisyklių nustatyta tvarka, turi teisę neatlygintinai:
- 84.1. gauti patvirtinimą, ar Administracija tvarko duomenų subjekto duomenis, ar netvarko;
- 84.2. susipažinti su Administracijoje tvarkomais jo asmens duomenimis ir (ar) asmens duomenų kategorijomis;
- 84.3. gauti informaciją, iš kokių šaltinių ir kokie jo asmens duomenys surinkti;
- 84.4. sužinoti, kokiu tikslu tvarkomi jo asmens duomenys;
- 84.5. numatomą asmens duomenų saugojimo laikotarpį arba kriterijus, pagal kuriuos nustatomas asmens duomenų saugojimo laikotarpis;
- 84.6. tai yra įmanoma, kokiems duomenų gavėjams ar jų kategorijoms teikiami ir buvo teikti jo asmens duomenys;
- 84.7. sužinoti, kokiu pagrindu surinkti jo asmens duomenys iš įvairių registrų, institucijų ir kitų asmenų.
- 85. Duomenų subjektui paprašius, Administracija pateikia ir tvarkomų konkrečių asmens duomenų kopiją. Konkretūs dokumentai, kuriuose yra prašymą pateikusio asmens duomenys, duomenų subjektams gali būti teikiami, jeigu Administracijai taip yra patogiau įgyvendinti duomenų subjekto prašymą. Duomenų subjektas turi teisę prašyti, kad jam būtų pateikta tvarkomų asmens duomenų kopija ir kita forma, nei Administracija pateikia, tačiau už tai gali būti imamas mokestis, apskaičiuotas pagal administracines išlaidas.
- 86. Kai atvykus į Administraciją pateikiamas prašymas susipažinti su savo vaizdo įrašo duomenimis ir Administracijos darbuotojas patikrina duomenų subjekto asmens tapatybę, duomenų subjektas turi teisę:
- 86.1. peržiūrėti vaizdo įrašą Administracijos patalpose;
- 86.2. kai įmanoma, gauti vaizdo įrašo kopiją kompaktiniame diske arba duomenų subjekto pateiktoje laikmenoje.
- 87. Pateikiamas prašymas susipažinti su vaizdo įrašo duomenimis turi būti įskaitomas, asmens pasirašytas, prašyme turi būti nurodyta asmens vardas, pavardė, duomenys ryšiui palaikyti, apytikslis vaizdo įrašymo laikotarpis, ir informacija, kurią iš Taisyklių 86 punkte nurodytų teisių jis pageidauja įgyvendinti.
- 88. Jeigu Administracija tvarko didelį informacijos, susijusios su duomenų subjektu, kiekį ir nėra galimybės visos informacijos duomenų subjektui pateikti, Administracija turi teisę paprašyti duomenų subjekto sukonkretinti pateiktą prašymą pateikiant daugiau informacijos apie prašomus pateikti asmens duomenis. Jeigu asmens duomenų surasti ar pateikti duomenų subjektui iš karto nepavyksta ar negalima saugant trečiųjų šalių teises, ar prieš pateikiant duomenis šiuos duomenis būtina techniškai apdoroti (iškirpti ir pan.), prašymo įgyvendinimas gali būti pratęsiamas, bet ne ilgiau nei vieną mėnesį nuo prašymo pateikimo dienos. Jeigu per nustatytą terminą prašymo įgyvendinti nepavyksta, prašymo įgyvendinimo terminas gali būti pratęstas dar dviem mėnesiams duomenų subjektui nurodant vėlavimo priežastis ir galimybę pateikti skundą Valstybinei duomenų apsaugos inspekcijai.
- 89. Kai tam tikra informacija apie duomenų subjektą yra susijusi ir su kitais asmenimis, duomenų subjektui informacijos turi būti pateikiama tiek, kad nebūtų pažeistos kitų asmenų teisės.